Незаслужено пренебрегнатата мисионерска поза | Всичко за жената\nСекс 14.05 16:00 113972 0\nДнес е модерно да си модерен. Не само на плажа и в офиса, но и в леглото. Накъдето да се обърне човек, все му се набиват на очи акробатични сексуални стойки, които със сигурност биха донесли гръбначно изкривяване, но не и задължителното плътско удоволствие. Розовите романи са пълни с жени, толкова гъвкави, че залепят глезените на ушите си само и само за да задоволят главния герой, нищо че са девствени. В порнофилмите актьорите отдавна са преборили земната гравитация, а видеоклиповете изобилстват от съмнителни силиконови персони, които „пеят” все едно правят френска любов на Казанова.\nКакво стана с добрата стара мисионерска поза? Унгарците до такава степен са решили да я низвергнат, че дори обмислят закон - да я забранят, че да увеличат раждаемостта. Горките невежи! Та именно тази конкретна позиция за размяна на ласки е сочена като една от най-услужливите за зачеване.\nВсъщност любимата хватка на мисионерите, които я вменявали като единствения правилен начин за сексуален акт, има толкова прекрасни разновидности, че си е цяло кощунство да стои прашасала в ъгъла на кревата.\nЧудесна е за потъване в очите на другия\nМисионерската поза е приказна за „мързеливи” дами,\nкоито имат желание за секс, но не и енергията на борещ се с хормоните тийнейджър. Хем си взимаме дозата оргазъм, хем пък не ни се налага да се правим на Лейди Годайва, яхнала коня, пардон, господина.\nТази поза е много щадяща за неговото его, ако любовта на живота ни не се слави с втрещителна мъжественост, а плиткото проникване понякога ни се струва като сондиране от комар. Ключът към по-дълбокото проникване е във високо вдигнатите, но максимално прибрани към тялото ни крака. Ако имаме гъвкавостта на гимнастичка или просто предвидливо посещаваме йога от ранна детска възраст, то със сигурност увиването на долните ни крайници около снагата ни не би било по-трудно от отварянето на бутилка бира с вилица.\nЗа тези от нас, на които пък не им се нрави особено усещането за коледна пуйка с широко отворени крака, има вариант, в който изящните ни бедра са затворени, а вагината ни нежно притиска пениса. Тази разновидност на мисионерската поза ни носи по-голяма плътност и наситена стимулация и на двамата.\nТази креватна хватка дава възможност от време на време доброволно да караме мъжа да застава на колене пред нас. Да накараме любимия си да коленичи между бедрата ни, да седне върху глезените си и да качи таза ни върху него. В тази позиция дупето и кръстът ни се повдигат всеки път, когато той свещенодейства в нас, а стъпалата ни нежно галят гърба му. За да ни е по-комфортна по този начин мисионерската поза, винаги можем да извикаме на помощ възглавница, която нежно да положим под разкошния си задник.\nДа не говорим, че мисионерската поза величае фалоса в очите на мъжа, който наблюдава как собствената му мъжественост ухажва дебрите на изгората му.\nСекс 27.05 16:00 18220 0\nСекс 25.05 16:00 4032 0\nСекс 24.05 16:00 40420 0\nСекс 23.05 16:00 19788 0\nСекс 22.05 16:00 12884 0


ВЕИ производителите ще излязат на трето протестно шествие срещу незаконосъобразно и дискриминационно решение на ДКЕВР | ТПП Стара Загора\nНачало Новини Актуално ВЕИ производителите ще излязат на трето протестно шествие срещу незаконосъобразно и дискриминационно решение на ДКЕВР\nВЕИ производителите ще излязат на трето протестно шествие срещу незаконосъобразно и дискриминационно решение на ДКЕВР\nНа 8 октомври 2012 г. ще се проведе поредният протест срещу Решение Ц-33/14.09.2012 на ДКЕВР, който ще продължи с шествие до сградата на Министерския съвет. Началният час е 9. Възобновяемите източници – бъдеще за нас и децата ни, се казва в изявление на организаторите.\nИзявление на производителите на енергия от възобновяеми енергийни източници по повод на трето протестно шествие срещу незаконосъобразно и дискриминационно решение на ДКЕВР\nНие сме хората, които повярваха, че държавата е приела Закон за енергията от възобновяеми източници (ВЕИ), за да ни стимулира да вложим средствата си в този сектор. Ние повярвахме на правителството и работейки за успеха си, създадохме хиляди добре платени работни места.\nНие вложихме време, усилия и труд, за да имаме конкурентно предимство и да разширим дейността си в съседните държави. На 14 септември ние бяхме излъгани, а приходите ни бяха откраднати от ДКЕВР и подарени на монополите – ЕВН, ЧЕЗ, Енерго-Про и ЕСО!\nКато граждани и предприемачи ние знаем, че по-високата цена на енергията от възобновяеми източници се плаща от населението и индустрията. Но не ние сме причината цената на тока да е непосилна за много българи. Истинската причина са ниските доходи и неефективното управление. Лъжа е, че поскъпването на тока с почти стотинка на киловатчас се дължи на възобновяемата енергия! Истината е, че електроенергията поскъпва заради неефективното управление на целия отрасъл и безконтролните инвестиции в големи проекти от страна на НЕК.\nНе приемаме да бъдем сочени с пръст. Не сме съгласни некадърни чиновници и неубедителни политици да изкупуват собствените си грешки с нашия труд. Казваме истината вместо тях: НЕК и електроразпределителните дружества са дали неверни прогнози и днес твърдят, че не могат да заплащат цената на тока от ВЕИ. Защо прогнозите им са грешни? От неможене, или от нежелание – всеки знае отговора на този въпрос. Сега ДКЕВР – органът, който определя цените - иска да играе ролята на „спасител”. Как? Като незаконно и дискриминационно отнема нашите приходи и ги прехвърля директно на енергийните монополи. И така, с едно решение комисарите от ДКЕВР ни превърнаха от трудови хора в протестираща тълпа, а нашите фирми се оказаха на прага на фалита.\nНа 1 юли цената на тока скочи с 13%, а председателят на ДКЕВР Семерджиев обвини за това възобновяемите източници. На 14 септември Семерджиев подари на монополите една трета от парите, които потребителите плащат за ВЕИ. Вероятно като награда за грешните им прогнози. Защо решението за „такса достъп“ не беше взето преди увеличението на цените на тока? Отговорът е ясен – тогава нямаше как да ни обвинят, че сме основната причина за това увеличение.\nНие разбираме проблема, но това е проблем на Регулатора и на монополите, а не на гражданите и на производителите от ВЕИ. Отказваме да бъдем изкупителна жертва, за чиновнически и управленски грешки. Искаме върховенството на закона да защити нас, нашите служители и нашите семейства от фалит. Призоваваме всички българи да видят фактите – ние не сме причина за по-високите цени, нито сме „лошите” инвеститори. Ние сме предприемачите, които правителството убеди да инвестират в този сектор, за да покрие България изискванията на ЕС.\nАко някой е направил грешни сметки и фалшиви прогнози – нека да поеме персонална отговорност, а не да прехвърля проблемите от болната глава на здравата.\nНастояваме да бъде възстановено върховенството на закона и Решение Ц-33 от 14.09.2012г. на ДКЕВР да бъде отменено! Настояваме правителството и лично премиерът да инициират провеждане на кръгла маса, на която да бъдат поканени всички засегнати страни – потребителски организации, сдружения на производители, регулаторът, естествените монополи и всички държавни институции от енергийния сектор. В рамките на широк дебат трябва да бъде постигнат консенсус за бъдещото развитие на българската икономика и енергетика, както и да се потвърди върховенството на закона!\nНие няма да се откажем да търсим справедливост! Ще защитаваме правата си пред български и международни съдилища, защото решението на ДКЕВР е незаконно и дискриминационно. Ще се обърнем към Европейската комисия и Европейския парламент, защото решението на ДКЕВР нарушава редица европейски директиви и регламенти. Ще се обърнем към Прокуратурата в България, Австрия и Чехия, защото е недопустимо да има скрити договорки, чрез които държавни чиновници облагодетелстват незаконно чуждестранни компании.\nНие ще продължим да изразяваме гражданската си позиция и да зашитаваме правата си - и чрез протестни действия! Очакваме правителството и парламентът да се изправят срещу административния произвол и беззаконието в България! Настояваме за гаранции, че държавата няма да налага репресивни мерки спрямо ВЕИ в бъдеще!


Хората в Сандански са добри! Поредното голямо дарение за инициативата ” Бъди човек” – Новини от Сандански и региона\nНяколко дни след старта на “Бъди човек” – Сандански, бизнесдама занимаваща се с изкуство направи поредното сериозно дарение в размер на 270 лв. С този жест и желанието да остане анонимен дарите, дамата демонстрира загриженост и силно желание да помогне. Добротата в жителите на гр. Сандански не спира да ни изненадва всеки ден. Днес в един от пунктовете бяха оставени и сериозно количество от продуктите, които са необходими за пакетите. Каузата върви с отлични темпове, а хората, които ще получат пакети стават повече.\nИнициативата “Бъди човек” се организира от сдружение с нестопанска цел „ Бъди човек България“, за да направи празника по-светъл, по-топъл и по-добър за най-нуждаещите се възрастни хора от околните села и града. Инициатори са млади хора, обединени около идеята да зарадват колкото може повече хора с хранителни продукти за коледните и новогодишните празници. Инициативата набира трайни хранителни продукти от първа необходимост, както и финансови средства. Организаторите разпределят събраните дарения в индивидуални пакети и след това ги разнасят по домовете на нуждаещите се хора по списъци от “Социални грижи”. Организатори за община Сандански са Марина Димитрова, Николай Милюков и Любомира Дончева.\nХранителните продукти се събират в пунктове в град Сандански, а всяка година желаещите да даряват се увеличават.\nЕто и списък с необходими продукти:\nориз, боб, леща, олио, брашно, захар, консерви, макарони/фиде, нещо сладко по избор.\nМоже да дариш каквото и колкото имаш възможност. А също и финансови средства, с които да бъдат закупени продукти.\nКампанията за набиране на продукти е в ход до 20 декември. В уикенда на 21 и 22 декември организаторите пътуват до селата около Сандански, за да разнесат всички пакети.\nНиколай Милюков- Тел: 0887022000\nЛюбомира Дончева- Тел: 0879002355\nМарина Димитрова: Тел: 0876909790


Пребивали системно плеймейтка с колан и кабел | E79 news - новинарската агенция на Югозападна България\n23-годишната Марешка Глущук е сред участниците в риалитито „Игри на волята“ с най-интересна лична история. Тя е популярна като модел на „Плейбой”. Нейните родители са чеченци, но заради войната в Чечня са дошли в България, където е родена Марешка.\nКогато е само на 16 години, тя се омъжва в Чечня. Споменът от чеченската ѝ сватба обаче, е ужасен, пише вестник „Уикенд“.\n„Знаете ли кога реших да стана модел… Прекрачих и преодолях срама да съм гола, реших да вляза в „Плеймейт” въпреки лошата репутация. Винаги съм била вярваща, не знам в какво, но знаех че някой там ме чува и вижда. Знаех, че ще ме плюят и ще ме нарекат лека жена. Но реших да бъда смела. Исках да бъда чута. Преди това бях пребивана всеки ден с колан, кабел или закачалка. Това беше нещо нормално за мен, в един момент свикнах. Когато минаваше ден без да ме бият, нямах търпение да бъда набита и да се успокоя. Но най-много ме нараняваше как ме проклинаше и обиждаше майка ми. Исках да бъда пребита, но да спре да го казва… Че съм грозна, черна, нищожество, хлебарка и к*рва… На 7-годишно дете…”, сподели шокиращата си история самата Марешка.\nВъзрастта атакува първо гърдите – грижете се за тях!


Фотографът Гаро Кешишян: Новите технологии окрилят глупаците\nВарненският майстор спечели втора награда от конкурса "Човекът до мен"\nИзвестният фотограф Гаро Кешишян спечели втората награда в дебютното издание на националния фотоконкурс "Човекът до мен", посветен на Маестрото на казанлъшката фотография - Артин Азинян.\nВарненският майстор на обектива заслужи високото си отличие с две култови снимки - "Портрет на Осман, Ибрям и жена му Бедрие от магистралата" и актова снимка на гола балерина.\n◊ ГАРО КЕШИШЯН\n60-годишният фотограф не помни вече броя на спечелените от него награди, просто защото не отдава значение на отличията и почестите.\n"По-важното за мен е да се занимавам с това, което обичам", казва той. А това, което Гаро обича, безспорно е Фотографията. Въпреки че по професия е инженер и дълги години е работил в завода за дизелови двигатели "Перкинс".\nОт началото на 90-те той загърбва инженерското си минало и дипломи и се прехранва изключително чрез снимане. Твърди, че за да снима, е обиколил на кръст земното кълбо.\n"Ако човек има личен морал в тази професия, той не трябва да се занимава с глупостите, които предлагат съвременните технологии и да се отдава на цифровите манипулации! - предупреждава Гаро Кешишян. - Това означава да не променяш автентичноста и истината, защото така ще повредиш костния мозък на фотографията."\nСпоред майстора, технологиите дават възможност на всеки глупак да проявява глупостта си не само безнаказано, но и непознаваемо. Живописта е мъртва! - възкликнал художникът Дьолакроа, когато била изобретена фотографията през ХІХ век.\n"Да, но хората не искат да си сложат изрезка от вестник в рамка на стената... - усмихва се иронично Гаро. - Те искат да имат нещо, което един артист го е докосвал с ръцете и сърцето си. Затова аз вярвам, че новите технология няма да убият и Фотографията."\nЕто защо, прави чест на Казанлък, че има такива фотографи като Александър Иванов, като Бедрос Азинян, като Желиян, като Кольо Пейчев и много други. Казанлъшката група е истинска - тя има корени и продължава да пуска нови филизи, завършва варненският майстор.\n29.03.2008 - 21:17\n. "Визуална еклектика, музикално единство" в галерия "Етюд"\n. Галерия "Папийон" представя Сборна бижутерска изложба\n. Хубен Черкелов представя изложбата "120 лица"\n. Концерт на Нов симфоничен оркестър\n. Йорданка Белева представя "Кедер" в София\n. „Автограф“ – изложба на Станка Атанасова\n. Алтернативни практики на учене и преподаване – примери от България\n. Михаил Вешим – разказвач на февруари в Столична библиотека\n. Този град не е лишен от памет\n. Лудостта като бягство от света показва Лилия Абаджиева в „Хенри IV”\n. Документалният спектакъл "Лоши деца" става на 1 година!\n. Йозеф ван Висем с допълнителен концерт в София\n. Представяне на проекта "Обединени в изкуството"\n. Истини и лъжи за факти, новини и събития\n. Фрагменти от Европа. Пейзажи от колекцията на ХГ "Дечко Узунов"\n. Представяне на две издания от поредицата „Новите лица на литературна Европа“\n. Володимир Павлович Чорний (15.07.1931-03.02.2018)\n. Национална кръгла маса „Ботев”\n. Йордан Радичков и първата по рода си кинопанорама с всички филми по творби на писателя\n. Теодор Ушев представя първата си в България изложба - инсталация с миксирана реалност\n. В Червената къща започва панорама на филми, получили Наградата на София\n. Февруари - месец със спектаклите на Мила Искренова и Балет „Арабеск“\n. „Защо тези деца обичат училище?“ открива кинофестивала „(не)Възможното образование“\n. Хитовият „12-те гневни” с премиера в театър „Възраждане”


красив cosplay секс видеоклипове [таг] | CosXplay.com\nкрасив Cosplay секс\nТърсихте красиво cosplay видеоклипове и имаме страхотни новини за вас. Ще намерите много страхотни красиви видеоклипове с любимите си cosplayers в този раздел. Не е лесно да се намери качествено красиво cosplay клипове през интернет. Но ние работим усилено, за да намерим всички най-добри видеоклипове, за да можете да ги гледате на едно и също място - CosXplay.com! Този маркер е доста популярен, защото много хора харесват красиви и това не е изненада. Кажете ни как харесвате тези видеоклипове и не се колебайте да оставите коментар. Всички геймъри обичат да виждат любимите си cosplayв костюми на любимите си герои. И това е, което можете да очаквате във всички категории и тагове, включително красив таг. И ако сте от тези геймъри, ще оцените тази изключителна селекция.


Трудната нова песен на Phantogram е за всеки, който е изпаднал от любов - Поп\nТрудната нова песен на Phantogram е за всеки, който е изпаднал от любов\nНезависимо дали говорите над любовта, пристрастяването или живота като цяло, излизането от върха винаги е най-лошото . В новата си песен You Don't Get Me High Anymore, Phantogram перфектно улавя тези чувства на отчаяние, глад и скука, обгръщайки всичко в песен, която носи неочакван удар.\nДуото с електропоп съчетава тъмни стихове с твърди ръбове с мек, маков мост, който открива, че Сара Бартел тъгува по застояла връзка: Нищо не е забавно, както преди. Това е разтърсващо и леко хаотично съпоставяне, но такова, което ви държи на пръсти и в крайна сметка ви прави щастливи да имате обратно Phantogram.\nYou Don't Get Me High Anymore е първият сингъл от предстоящия албум на Phantogram, Три , първият им от повече от две години. Говорейки с Вила , Бартел и Джош Картър казаха, че зловещият тон на песента създава настроение за останалата част от албума, който до голяма степен е вдъхновен от самоубийството на сестрата на Бартел.\nТова е много по -шибано бомбастично и тежко, каза Бартел. Мисля, че рекордът за нас е за разбиване на сърцето. Имахме трудна година, така че много вдъхновение и стимул дойдоха от нашия собствен опит.\nмехурче от чаено дърво за треска\nДжъстин Бийбър можем ли да бъдем приятели


Борисов видя заговор: Искат да ни пришият Пеевски - "Bulgaria SEGA" Newspaper\nHome САЩ Борисов видя заговор: Искат да ни пришият Пеевски\nПричината ГЕРБ да даде проекта за язовира “Цанков камък” на прокуратурата е, че съоръжение за 1 млрд. лева не работи.\nТова обяви премиерът Бойко Борисов по време на правителствено заседание. Той още допълни, че ако язовирът не е бил завършен по времето на първото му правителство, е щял да стане още един “паметник на културата” на управлението на Тройната коалиция (БСП, ДПС, НДСВ).\nВ понеделник от ГЕРБ внесоха сигнал до прокуратурата заради напукванията на чашата на язовира. Дефектите наложиха източване на водата и планов ремонт.\n„Причината отново да се внася това предложение за „Цанков камък“ е, защото е съоръжение, за което е даден приблизително милиард, с път за 240 милиона, а то не работи, то е изпразнено, счупило се е, ремонтира се и сега, в най-големите жеги, когато климатиците работят на пълни обороти, ние не можем да ползваме енергия от него”, обясни премиерът.\nТой описа и как точно му е дошла идеята за сигнала:\n“В събота или в неделя видях във вестника празния язовир и тогава се обадих на Теменужка Петкова и казах: „В края на краищата, за 1 милиард съоръжение не работи, губим пари, сезирайте прокуратурата“.\nПри внасянето на сигнала за язовира в Родопите, от ГЕРБ изтъкнаха, че проектът е реализиран, когато сегашният лидер на БСП Корнелия Нинова е била зам.-министър на енергетиката. Нинова вчера заплаши да съди за клевета всеки, който свързва нейното име с проекта, включително премиера Борисов.\n“Цанков камък” е свързан и с друго важно политическо лице – почетният председател на ДПС Ахмед Доган, срещу когото имаше обвинение, че в конфликт на интереси е получил 2 млн. лева хонорар като консултант по проекта. Новият сигнал срещу язовира и някои други казуси породиха спекулациите, че в движението е настъпил раздор между Доган и депутатът Делян Пеевски.\nВ рядко публично изявление преди 2 дни, Доган отрече подобни твърдения и призова медиите “да не се занимават с него”.\nПроектът за язовира е приет и започнат по време на първото правителство на НДСВ, предимно реализиран между 2005 и 2009, когато на власт е Тройната коалиция, и завършен при ГЕРБ през 2010 година.\n“След като са похарчени стотици милиони, ние трябва ли да доплатим последната част или да го държим като паметник на културата“, самоцитира днес Бойко Борисов свой риторичен въпрос от онова време.\nПо думите му, язовирът е можело да бъде поредният нереализиран “паметник на глупостта”, за който съвместната власт на БСП и ДПС е похарчила стотици милиони, но е не е въвела в експлоатация. Като такива паметници той още изброи магистралите “Люлин”, “Тракия”, “Марица”, “Струма”, както и АЕЦ “Белене”.\n“Ние ако за всяка тяхна глупост ги даваме на съд, съдилищата ще работят непрекъснато”, изтъкна Борисов.\nТой допълни, че казусът с “Цанков камък” е предизвикал “фалшива новина” за възможен арест на Ахмед Доган, която е част от атака срещу управлението на ГЕРБ.\n“Целта е да излезе, че ДПС са чисти и с БСП могат да управляват, а лошите сме ние”, обяви премиерът.\nВ спекулациите за раздор в ДПС между Доган и депутата Делян Пеевски, Борисов вижда опит “на нас да ни пришият Пеевски”.\n“Дойде човек да ме предупреди (за фалшивата новина), не му повярвах, но виждам как брилянтно бродират докато ние се трудим, докато оправяме Варна, докато оправяме шума и какво ли не. Те си бродират и фалшивите новини си ги пускат и си ги изговарят. Няма никаква истина в това”, смята Борисов.\nпредишна статияКолко харчи България за обществена безопасност на фона на ЕС?\nСледваща статияБорисов се извини на Васил по GSM-а: Бопаджиите се престарават!\nСпоред ново изследване на Центровете за контрол и превенция на заболяванията (Centers for Disease Control and Prevention, CDC), посещаването на заведения за обществено хранене...


Редуцирайте неразположенията по време на бременност\nБременността е една прекрасна възможност да опознаете нуждите на тялото си и да започнете да се грижите за него повече. Повечето бременни жени имат редица неразположения по време на тези няколко месеца, в които в тях се развива малкото същество. Те могат да се редуцират с натурални средства, които са изпробвани през годините, макар че е добре да се допитате до експерт за всяка техника.\nЧаят от листа от малина е доказана съставка за подобряване на фертилността, която може да намали сутрешното гадене у бременни жени. Освен това билката може да подобри състоянието на мускулатурата на матката, за да действа тя по-добре по време на раждане. Освен като чай, можете да пиете билката на хапчета. Смята се, че тя е безопасна за бременни, но е добре да изчакате до втория триместър, особено ако сте били с някакви усложнения и кръвотечение.\nМасажът може да ви релаксира и да ви освободи от ежедневното напрежение. Можете да се доверите на опитен масажист срещу подути глезени, нервност и лош сън, тъй като редуцира хормоните на стреса и отпуска мускулатурата.\nСредства срещу подуване\nПодути пръсти, крака и глезени обикновено са неотменна част от бременността. За да се редуцира подуването може да спомогне пиенето на повече вода, както консумацията на натурални диуретици като глухарче, копър и коприва, които отстраняват от тялото излишната вода. Можете да пиете чай от корен от глухарче или да хапвате салата от листа и цветчета, която е много витаминозна. Можете да включвате в салатата целина, лук, магданоз и крес. Срещу подути крайници помага витамин B6, а лукът и чесънът засилват кръвообращението.\nТерапия с вода\nМасаж във вода и упражнения в басейн могат да са много приятни и полезни, тъй като запазват гъвкавостта на тялото. Водата прави тялото по-леко и позволява на бременната да се движи по-добре, отколкото навън, тъй като поема част от масата на корема, вместо гръбнака. Това редуцира болката в ставите и в гърба, релаксира мускулатурата и подобрява циркулацията на кръвта. Тя подобрява съня и редуцира болката по време на раждане. Ако не можете да плувате в басейн можете да употребявате вана, като я напълните с топла вода, не по-гореща от 35 градуса. Избягвайте сауната и горещата вана.\nАроматните есенциални масла могат да се употребяват за ароматизиране на стаята, за масаж, във възглавница, върху която спите. Те могат да релаксират, енергизират или отпуснат. Ако се смесят с обикновено масло те могат да се нанасят за масаж срещу стрии, срещу мускулна болка, сутрешно гадене и ежедневен стрес. Бергамот, лайка и лавандула са страхотно средство за ароматерапия, но само ако са разтворени в обикновено масло. Тъй като някои етерични масла не са полезни за употреба по време на бременност, уверете се, че употребявате само безвредни.\nАко заспивате трудно заради неразположения, пийте билки, които да ви отпуснат. Подходящи са капсулки, които не съдържат валериана и пасифлора. Хомеопатията е друга възможност да си осигурите нужната релаксация. След консултация с лекар можете да пиете aconite, calc carb и ignatia, а за аромат можете да се спрете на лавандула, лайка, иланг иланг.\nКонстипацията е един от най-честите проблеми по време на бременност, като причина за нея са натискът върху вътрешностите от ембриона и промяна в прогестерона, който забавя перисталтиката. Можете да консумирате хуск, който представлява люспи от живовляк, разтворен в сок или вода, да хапвате повече ябълки или да пиете отвара от семена от лен. Не забравяйте водата, тъй като тя е важна за много от процесите в тялото ви. Освен много течности срещу констипация могат да помогнат есенциални масла, сладък портокал и лимон, както някои хомеопатични средства, които можете да употребявате последователно по лекарска рецепта, nux vomica, sepia и graphites.


култура 10 март 2021 2021-03-10 2021-03-10 2021-03-10 https://www.burgas-reporter.comhttps://burgas-reporter.com/rails/active_storage/representations/eyJfcmFpbHMiOnsibWVzc2FnZSI6IkJBaHBBaEJ5IiwiZXhwIjpudWxsLCJwdXIiOiJibG9iX2lkIn19--752ec8dde4317750a27b2c58ee48cc018608de77/eyJfcmFpbHMiOnsibWVzc2FnZSI6IkJBaDdCam9MY21WemFYcGxTU0lNTkRBd2VETXdNQVk2QmtWVSIsImV4cCI6bnVsbCwicHVyIjoidmFyaWF0aW9uIn19--3b7d5ce51832c59b94b910e1c0fe2c5ac43fca4b/161529043979046.jpg Krasimir Kaludov\nФилмът “Житие” ще бъде показан пред бургазлии\nФилмът “Житие” ще бъде показан премиерно в Бургас на 24 март от 18.00 часа в Културен дом НХК.\nЛентата е част от програмата на “София филм фест на брега”. Специални гости на фестивала ще бъдат режисьорите Георги Стоянов и Войчех Тодоров, актьорите Иван Бърнев и Надя Керанова и продуцентите Поли Ангелова и Николай Тодоров.\n„Житие“ е последният проект на уважавания български режисьор и сценарист Красимир Крумов-Грец, който той започва непосредствено преди края на жизнения си път.\nФилмът разказва за тринадесетгодишният Иво, който след смъртта на майка си развива свръхчувствителност в добавка към богатото си въображение и трудния характер. Той не може да се примири с вината на баща си и фалшивите му интелектуални амбиции като телевизионен режисьор. Този бунт намира израз в бягство от дома, което води до сприятеляването на Иво с безработния Иван, който се превръща в негов ангел пазител.\nСлед като Красимир Крумов-Грец си тръгва от този свят, продуцентите от „Скрийнинг Имоушънс“ са раздвоени дали да продължат работата по филма без него. Решават в памет на режисьора да завършат последния му проект. Обръщат се към най-близкия сътрудник на Грец – оператора Войчех Тодоров и един от най-опитните български режисьори – Георги Стоянов. Георги Стоянов e режисьор и сценарист на десетки филми, сред които „Случаят Пенлеве“, „Щурец в ухото“, „Константин Философ“.\nВойчех Тодоров е кинооператор, режисьор и сценарист на игрални, документални филми и телевизионни сериали. Двамата заедно успяват да завършат филмовия проект „Житие“ с помощта на продуцентите от „Скрийнинг Имоушънс“ и ко-продуцентите от „Ред Карпет“, „Про Синема“, „Пик Аудио“, „Меджик Шоп“, „Райт Солюшънс“. Главната роля във филма е поверена на Иван Бърнев, а сред останалите актьори са Малин Кръстев, Любов Любчева, Надя Керанова и младият Ивайло Савов в ролята на Иво.\n„Житие“ беше показан с успех на кинофестивала „Златна роза“, където филмът получи две престижни награди. Иван Бърнев беше удостоен с Наградата за най-добра мъжка роля „за автентичното и минималистично актьорско превъплъщение, изграждащо мощен образ“, а\nСпециален диплом на журито беше присъден на филма „за положените усилия на продуцентите, режисьорите, оператора и монтажиста да доведат до край този сложен проект за мълчаливата човешка добрина“. Съпругата на покойния Красимир Крумов-Грец – Елена Крумова споделя след прожекцията, че се „радва и е развълнувана, че във филма са запазени търсенията и стилистиката на Грец“. “София филм фест на брега” се организира от Арт Фест, с финансовата подкрепа на Oбщина Бургас, спонсори и приятели.


Ботев, чрез юноша на ЦСКА, препарира Левски в Пловдив - БГ Футбол - efbet Лига - Gong.bg\nВ навярно един от най-добре от изиграните си мачове досега през този сезон, Ботев Пловдив победи с 1:0 Левски София при домакинството си от 16-ия кръг на родната efbet Лига. Единственият гол падна в началото на второто полувреме, когато юношата на ЦСКА Александър Тонев матира „синята” отбрана и в 47-ата минута прати в екстаз привържениците на „жълто-черните”. Така „канарчетата” записаха четвъртата си победа в родния шампионат, а Левски постигна едва втората си загуба извън София, като досега единственото поражение бе срещу Лудогорец в Разград (0:2).\nЗагубата направи така, че „сините” вече изостават на четири точки от върха, след като имат 35, а Лудогорец е с 39, но на „орлите” им предстои гостуване на Витоша Бистрица по-късно в неделя. Втори пък след кръга излезе Локомотив Пловдив, който е с 36 пункта. Четвъртият ЦСКА е на четири точки зад отбора, воден от Петър Хубчев и е с 31 точки. Ботев Пловдив, от своя страна, записа втората си поредна победа при Ферарио Спасов и се изкачи до 10-ата позиция във временното класиране на efbet Лига с 16 точки.\nТонев ще сподели шампанското с отбора и отсече: Набираме скорост\nХубчев: Загубихме заради нас, дадохме криле на Ботев Пловдив\nФеро: Подобни победи носят самочувствие на всеки отбор\nЕто кой стана Игра на мача\nБотев стартира значително по-настъпателно срещата и наложи сериозен натиск върху отбраната на „сините”. Първият шанс за пловдивчани дойде в четвъртата минута. Тогава топката бе центирана от Станислав Шопов отдясно, а Фернандо Виана изпревари Холмар Ейолфсон. Ударът на Виана бе отразен с една ръка от Милан Миятович, който спаси своите от сигурен гол.\nНатискът на „канарчетата” продължи до 15-ата минута, а „сините” трудно намираха футболни аргументи да отговорят на агресията на опонента, като наброиха сериозно количество нарушения през това време. В 18-ата минута Лазар Марин центрира топката, но то придоби неприятна за Левски траектория и тя се запъти към вратата на Миятович. Все пак черногорският страж прецени, че няма да посети вратата му и решението беше правилно.\nУжасяващи расистки звуци се чуха на Ботев Пловдив и Левски\nВ 40-ата минута дойде първата възможност за гостите от София, а тя беше 100%-ова. Дени Алар бе намерен в наказателното поле на Ботев след центриране на Живко Миланов отдясно. Нападателят на Левски запази топката без да даде възможност на Кристиян Димитров да се намеси и я сви към Паулиньо. Бразилецът беше в чудесна позиция за попадение, но вместо това би слабо, а Янко Георгиев спаси шута.\nВтората част в Пловдив стартира магнетично за Ботев – попадение след малко над 70 секунди игра. Тогава рожденикът Станислав Шопов пусна вдясно за Тодор Неделев, а звездата на „канарчетата” пое и напредна отдясно. Той пуска остър пас по земя в наказателното поле на Левски, а Фернандо Виана се размина с топката, но на втора греда Александър Тонев вкара и откри резултата. Така бившият играч на ЦСКА реализира първия си гол в елита на България от 2011-а година насам.\nВ 55-ата минута Ботев Пловдив пропиля страхотен шанс да удвои своя актив. Тодор Неделев хитро пусна вляво за Станислав Шопов при поредната контраатака. Младокът пое и прехвърли излезлия Миятович, но топката премина край левия страничен стълб на черногореца. Десет по-късно Паулиньо стреля опасно с десния крак от границата на наказателното поле, но отбиване в крака на Кристиян Димитров предотврати опасност за Янко Георгиев и вратата му.\nМиг по-късно „сините” имаха яростни претенции за дузпа след удар пак на Паулиньо, но реферът Станислав Тодоров не отсъди нищо.\nВ 77-ата минута резервата за Левски Мартин Д. Петков стреля от дистанция, но неточно, а Левски не можеше да пробие блока в защитата на „канарчетата” и съвсем закономерно загуби срещата в Пловдив.\nБОТЕВ ПЛОВДИВ - ЛЕВСКИ СОФИЯ 1:0\n1:0 Александър Тонев (47')\nБотев Пловдив: Янко Георгиев - Филип Филипов, Димитър Пиргов, Кристиан Димитров, Лазар Марин - Лъчезар Балтанов /к/, Радослав Терзиев - Станислав Шопов, Тодор Неделев, Александър Тонев - Фернандо Виана\nЛевски: Милан Миятович - Живко Миланов /к/, Холмар Ейолфсон, Нуно Рейш, Иван Горанов - Хали Тиам, Мартин Райнов - Здравко Димитров, Станислав Иванов, Паулиньо - Дени Алар


Потвърдена е самоличността на загиналия българин в Гърция - По света и у нас - БНТ Новини\nМартин Киров на 25 г. е българинът, който е загинал при инцидент по време на преход в планината Олимп в Гърция. Това съобщи за "По света и у нас" консулът на България в Солун Румен Лозанов. Киров беше един от най-добрите български играчи по водна топка.\n08:05, 21.05.2019 (обновена)\nРумен Лозанов, консул на България в Солун: Спасителна операция, в която участват както представители на спасителната служба, така и на пожарната служба в село Литохоро. Включва се и военен хеликоптер. Оттук нататък се очаква полицията да повика участници в групата, които да дадат показания точно как се е случило, за да се оформи необходимата документация и разследване.\nМартин Киров беше играч по водна топка на мъжкия отбор на „Славия".\n#инцидент в олимп #СОЛУН #българин в камбожда


Apple може да замени ноча в новия iPhone с две изрязани в дисплея дупки\nНачалоНовиниApple може да замени ноча в новия iPhone с две изрязани в дисплея дупки\nНаписана от nixanbal\t13 януари 2022\nОт месеци се говори, че със следващото поколение на iPhone ще видим отпадането на ноча, поне при двете версии Pro. Очакваше се той да бъде заменен със стандартния за Android смартфоните изрязан кръг за селфи камерата, но Apple изглежда има по-ексцентрични планове.\nСпоред най-новата информация iPhone 14 Pro и iPhone 14 Pro Max няма да имат ноч, но на негово място ще има две изрязани дупки в централната горна част на екрана. Едната ще бъде елипсовидна, а другата - кръг.\nИдеята е, че някъде там ще бъде скрита селфи камерата, а останалите изрязани зони ще са за част от сензорите, необходими за функционирането на технологията за сканиране на лицето Face ID. Първоначално се говореше, че всички сензори ще бъдат под дисплея и това няма да попречи на Face ID, но според анализатора Рос Янг, от когото идва тази информация, това решение все още не е готово и затова сензорите остават видими.\nРос Янг също твърди, че тази година Touch ID няма да се завърне като скенер за пръстови отпечатъци под дисплея.\nРазбира се, всичко това все още са първи слухове в тази посока и не е сигурно дали Apple действително планира такъв дизайн.\nЗаглавното изображение е дело на Ian Zelbo


Logitech анонсира комбинация от клавиатура и мишка Signature MK650 | IT.dir.bg\nLogitech анонсира комбинация от клавиатура и мишка Signature MK650\nКомбинацията е предназначена за бизнес потребители\n15:19 | 16 юни 2022 | Редактор : Кристиан Антонов 2 969 Снимка: Logitech\nLogitech представи на пазара комбинацията Signature MK650 Combo for Business, включваща клавиатура Signature K650 и мишка Signature M650 за ежедневните офис задачи. Нововъведенията използват безжична връзка с компютъра. Това може да стане чрез технологията Bluetooth Low Energy с ниска консумация на енергия или чрез сигурна връзка чрез малкия USB предавател Logi Bolt. Обхватът е до десет метра.\nКлавиатурата Signature K650 for Business има пълноразмерен форм-фактор с цифров блок от дясната страна. Меката на допир подложка за дланите осигурява допълнителен комфорт при продължителна работа. Захранва се с две батерии АА, които могат да издържат до 36 месеца. Мишката е с размери 457,3 × 193,5 × 24 мм и тежи около 700 грама.\nМишката Signature M650 for Business разполага с пет бутона и колелце SmartWheel. Технологията Silent Touch намалява шума при натискане на клавишите с до 90 процента. Една батерия АА ви осигурява до 24 месеца работа. Мишката е с размери 108,2 × 61 × 38,8 мм. и тежи приблизително 101 грама. Устройствата ще се предлагат в бяло и черно.


Горанов: Вероятно ще се наложи актуализация на бюджета – Труд\nГоранов: Вероятно ще се наложи актуализация на бюджета\n19.03.2020 • 21:15\nКоронавирусът може да повлияе на икономиката ни, а ще се наложи и вероятно актуализация на бюджета. Това каза финансовият министър Владислав Горанов по БТВ.\nПо думите му е рано да се каже колко ще е дефицитът в бюджета и как ще се харчат парите в бъдеще, защото сме само в третия ден след кризата. Три смъртни случая заради заразата и 107 положителни проби за COVID-19 има у нас.\n„Очакваме загуби за приходната част на бюджета – около 3 млрд. лева дефицит, ако добавим допълнителни разходи, които неминуемо ще се наложат, вероятно сумата ще набъбне. Искам да ви убедя, че както финансовата, така и фискалната система имат достатъчно ресурси, каза Горанов.\nПърви приоритет ще е здравната система първата линия на борба с болестта е това. Второ, гарантиране дейността на службите за сигурност така че те да могат да помагат за различните мерки, които ни предлагат докторите в борбата с вируса до средата на април, обясни финансовият министър.\n„Трябва да продължим, макар и с по-лимитиран състав, да работи държавната администрация, икономиката трябва да продължи да работи, каза още Горанов.\nФинансовият министър призна, че най-засегнатите сектори у нас след извънредното положение, са туризмът, ресторантьорството и всички бизнеси, свързани с крайно потребление на физически лица. Той обясни, че не трябва с лека ръка да се освобождават от служителите си в тези сектори, защото има едно ядро, което е силата на всеки един от тях, Именно тук държавата предлага обезщетения за засегнатите от мерките фирми, обясни Горанов.\nОсвен тези засегнати бизнеси, след като мине кризата, ще се види и бизнесити, свързани с веригите за доставки и тези свързани с експорт, дали ще имат последици, заяви финансовият министър.


Премиерът Бойко Борисов се срещна с Лука Визентини – ИНФОточка\nПремиерът Бойко Борисов се срещна с Лука Визентини\nПремиерът Бойко Борисов се срещна в Брюксел с генералния секретар на Европейската конфедерация на профсъюзите Лука Визентини. Това съобщиха от правителствената информационна служба.\nЛука Визентини оцени високо работата Българското председателство в областта на заетостта и социалната политика и активността, с която се работи по досиетата в Съвета, председателстван от министър Бисер Петков.\nБорисов и Визентини обобщиха резултатите от дискусиите по време на Тристранната социална среща. Българският премиер отново подчерта необходимостта от развитие на социалното измерение и превръщането на Европа в модел за социални стандарти. Борисов посочи, че за целта трябва да се работи не само на национално, но и на общоевропейско ниво за преодоляване на разликите в заплащането и че мотор за това може да бъде подкрепата за икономически растеж и създаването на силни Социален и Кохезионен фонд.\nЛидерът на европейските синдикалисти представи идеята за т. нар. Алианс за сближаване на доходите на страните от ЕС, който цели намаляване и преодоляване на неравенствата в различните държави от ЕС. Намерението на ЕКП е той да стартира по време на Българското председателство.\nВ срещата участваха министърът на труда и социалната политика Бисер Петков и президентът на КНСБ Пламен Димитров.\nМинистерство на отбраната: Подписахме договор с Русия за ремонт на самолетите МиГ-29


Симеон Щерев: Не мога да повярвам, че Николай го няма, още си говоря с него\nСимеон Щерев: Не мога да повярвам, че Николай...\n19 Сеп 2020, 13:03 1581 0\nИзвестният треньор по борба Симеон Щерев говори за ужасяващата загуба, която семейството му понесе. През юли след усложнения от коронавирус почина синът му Николай.\n"Болката остава, няма как да мине. Остава ни да се надяваме, че е на по-хубаво място. Всички ще отидем там, ще се срещнем, но не знаем кога. Животът продължава, мъката е голяма. Но трябва да се справим", заяви бившият треньор на Станка Златева пред "Нова".\n"Не мога да повярвам още, че го няма. Още си говоря с него. Трябва да знае, че има 2 прекрасни деца, които няма да оставим", добави Щерев, който пое ръководството на женската борба в Русия.\nФедерацията по бокс и футболният Левски се сбогуваха с Николай Щерев


Остават по-малко от 10 дни до поредния рожден ден на AnimeS-bg.com, който ще се състои на 17 юли (събота) в парти център 4км в София с начален час 11:00 часа.\nМястото е избрано с оглед на големия си капацитет (над 2500 правостоящи места и площ от 2000 кв.м.), както и подходящите за целите на събитието дизайн и мултимедийни възможности (озвучителна система с 40 киловата мощност и ефектно осветление).\nПо време на рождения ден на сайта, ще имате възможността да се насладите на косплей конкурс, амв контест, турнир по електронни игри, игри с публиката, музика на живо, награждаването на Miss и Mr AnimeS 2010, томболи и много други изненади.\nПредстоят турнири по Tekken 6 и Super Street Fighter IV, които ще се проведат на специално подготвени PlayStation 3 конзоли. Допълнително ще имате възможността да играете на настолни игри тип World of WarCraft, Yu-gi-oh карти, Покемон карти, както и Magic the Gathering. За всички победители са подготвени уникални награди.\nНа живо пък ще забият Обратен ефект и Funky Buzz. Изпълнителите от Funky Buzz са обещали да поднесат специална изненада на феновете си по случай рождения ден на Animes-bg.com\nОсвен всичко това, организаторите са подготвили специални декорации с хиляди балони, торти, томболи, награди за най-изявилите се потребители във форума за годината и др.\nСред наградите има оригинални манги, фигурки, аниме плакати, тестета с карти за популярната Yu-gi-oh игра, най-очакваната игра за 2010-та - StarCraft 2, тениски, раници и много други, които все още се пазят в тайна.\nЧакането е към своя край. Ozone.bg и ESL България имат удоволствието да ви поканят на най-значимото гейминг събитие за годината – премиерата на StarCraft II: Wings of Liberty. Тя ще се състои на 26.07.2010 от 20:00 в клуб Playground в The Mall.\nВсички клиенти на Ozone.bg, направили предварителни поръчки за играта, ще получат копията си точно в полунощ*, а пропусналите да направят предварителни поръчки през сайта ще могат да закупят играта на място когато часовникът отброй последните минути на 26 юли.\nДокато очаквате знаковата дата ще можете да се насладите на живо на мачове между най-добрите Stacraft: Brood War играчи на България, които ще премерят сили в представителен турнир, както и на напрегнати срещи за класиране в Професионалните серии Сезон VI по World of Warcraft на ESL.\nВ приятната обстановка на клуб Playground в THE MALL за доброто ви настроение ще се грижат диджей и музиката няма да спира да звучи, а градуса на напрежението допълнително ще покачат отворените турнири със записване на място по Super Street Fighter 4 и Боулинг турнира за аматьори „Baneling Bowling Challenge 2010″ с атрактивни награди, както и много други изненади и подаръци, осигурени с любезната подкрепа на Acer, Razer, Multirama и Megalan Network.


Виетнам иска нашите пристанища за внос на стоки в ЕС | Банкеръ\nВиетнам иска нашите пристанища за внос на стоки в ЕС\nldquo;Виетнам има интерес да използва българските пристанища при вноса на виетнамски стоки в Европейския съюз, а България може да използва виетнамските, при износа на свои стоки за страните от Югоизточна Азияrdquo;. Това заяви заместник-председателят на Националното събрание на Социалистическата република Хуин Нгок Шън, които разговаря с вицепрезидента Маргарита Попова днес на ldquo;Дондуковrdquo; 2. Той подчерта, че дори и в условията на тежката световна икономическа криза Виетнам е запазил стабилността на своята икономика и е отчел икономически ръст от 5.9% през 2011 г. и очаква ръст от 5.2% през настоящата 2012 година.\nБългарският износ в областта на химическата, леката промишленост, машиностроенето и селското стопанство може да се увеличи, заяви от своя страна Маргарита Попова. Според нея освен българските пристанища, Виетнам може да използва и индустриалните зони у нас за развитието на икономическите си връзки с Европейския съюз. ldquo;В България са добре развити хранително-вкусовата и фармацевтичната промишленост и ние можем да предложим на Виетнам конкретно партньорство в тези сфериrdquo;, посочи още Попова. Тя отбеляза, че подписването на Рамковото споразумение за всеобхватно партньорство и сътрудничество между ЕС и Виетнам през юни т. г. ще създаде още по-благоприятни условия за развитие на сътрудничеството между двете страни и изрази надежда, че скоро ще бъде подписано и Споразумение за свободна търговия ЕС-Виетнам.\nОбща бе оценката, че двустранното сътрудничество в сферата на отбраната и сигурността има голям потенциал за развитие. Според българския вицепрезидент двете страни могат да го разширят и в сферата на военното обучение и обмена на кадри, във военната медицина и във военно-почивното дело. Маргарита Попова отбеляза и възможността за установяване на сътрудничество между България и Виетнам при управлението на природни кризи и промишлени аварии.\nИ Маргарита Попова и Хуин Нгок Шън посочиха, че виетнамските граждани, получили своето образование в България, са общо достояние на двете страни и представляват сериозен потенциал за бъдещото развитие на двустранните отношения. Много от българските възпитаници понастоящем заемат ръководни длъжности във Виетнам, включително постовете на вицепрезидент, председател на Националното събрание, заместник-министри и ректори на висши училища.\nМаргарита Попова изрази и подкрепата на страната ни, като страна-член на ЕС, за изпълнението на ldquo;Декларацията за поведение в Южнокитайско мореrdquo; и за усилията на страните от АСЕАН да изработят ldquo;Кодекс на поведение в Южнокитайско мореldquo;.\nчетвъртък, 27. септември 2012 - 13:25


2012-08-14 @ 19:19 EEST\nПрез изминалите почивни дни са регистрирани 4 криминални престъпления. Контролните органи са съставили 62 акта и 120 фиша.\n- На 13 август около 00:50 часа в град Добрич, автопатрул на Първо РУП, подава светлинен и звуков сигнал на лек автомобил „Сеат” с добричка регистрация. Водачът на МПС, не спира на подадения сигнал на контролните органи, продължава своето движение и предизвиква ПТП. Блъска се в друго паркирано МПС. При извършената проверка, се установява, че водача Н.Д. (25г.) от град Добрич е неправоспособен. При извършената проверка за алкохол с техническо средство се установява, наличието на 1,76 промила алкохол в издишания от водача въздух. Взета е кръвна проба по надлежния ред. Неправоспособния водач за срок от 24 часа. Образувано е досъдебно производство по описа на Първо РУП – Добрич.\n- На 12 август в РУП Албена е получено съобщение, за това, че водач на лек автомобил „Опел” с варненска регистрация, управлява МПС след употреба на алкохол. Незабавно е изпратен автопатрул, който в района на „Равна гора” над село Оброчище, спира МПС. При извършената проверка за алкохол с техническо средство се установява, че 43-годишната М.Т. от град Каварна, управлява МПС, с наличието на 2,63 промила алкохол. Същата е задържана със заповед за 24 часа в РУП Албена. Работата по случая продължава.\nПрез изминалите почивни дни на територията на ОД НА МВР Добрич, са възникнали 10 пожара на сухи треви и отпадъци без материални загуби. Два пожара с материални загуби са регистрирани на територията на ОУ „ПБЗН”.\n- На 12 август е получено съобщение за пожар в района на комплекс „Простор” в Добрич. Късо съединение е причинило пожар в лек автомобил „Рено” с варненска регистрация. Вследствие на огъня са нанесени значителни материални щети по МПС.


TRANARO табуретка/пом.мас.,откр./закр., Синьо | IKEA България\nИзползвайте мултифункционалния TRANARÖ като табуретка, помощна маса, нощно шкафче или съберете две, за да направите малка холна масичка. Лесен за местене артикул, който добавя колорит навсякъде - в къщата и извън нея.\nНай-добрият начин да удължите живота на градинските си мебели е като ги почиствате редовно и не ги оставяте навън непокрити по-дълго отколкото е необходимо. Почистване: С мек сапунен разтвор. Не изисква поддръжка. Съхранение: При възможност съхранявайте градинските мебели на сухо и хладно място на закрито. Ако ги оставите навън, наклонете ги и покрийте с водоустойчиви калъфи. Позволете добра циркулация на въздуха, за да избегнете натрупване на влага и мухъл.\nТази табуретка е тествана за употреба у дома и отговаря на изискванията за издръжливост и безопасност, заложени в следните стандарти: EN 12520, EN 1022 и EN 581.\nТабуретките/помощните маси могат да се поставят една върху друга, за да спестите място, когато не ги използвате.Можете да поставите две TRANARÖ една до друга, за да се превърнат в малка холна масичка.\nМожете да започнете веднага да използвате артикула, тъй като се продава предварително сглобен.Табуретката/помощната маса е издръжлива и лесна за поддръжка, тъй като е направена от прахово боядисана стомана и пластмаса.


Botevgrad.com :: вестник "Стандарт": Шеметна кариера за чиновника (Новини, Ботевград)\nвестник "Стандарт": Шеметна кариера за чиновника\nМечтата на българина да седи зад бюро в държавно ведомство се завръща. Шеметна кариера очаква професионалистите в администрацията. На всеки 6 месеца чиновникът ще се радва на по-висока заплата и длъжност, ако е блеснал с ум и труд. Издигането в йерархията е заложено в административната реформа, която предлага вицепремиерът Симеон Дянков. Тя трябва да бъде одобрена от Министерски съвет днес. Целта е да се стимулират можещите служители във ведомствата.\nНа всеки 6 месеца ще се прави пълна атестация за работата на чиновниците. Досега заплатите на служителите рядко скачаха, преди да изтекат 3 години и началникът не повиши в ранг своя подчинен. С реформата отличниците могат да си докарат заплата като в частния сектор.\nС промените ще се даде възможност хората с добро образование и богат професионален опит да започват работа в администрацията не с най-ниската заплата за съответната длъжност. Те ще могат да стартират направо от второ или трето ниво. Ще има и стимули за привличане на млади кадри във ведомствата.\nОсвен това ще се въведе нов Единен класификатор на длъжностите в администрацията (ЕКДА). Чрез него ще се уеднаквят изискванията за заемане на един и същ пост в различните служби. При разработването на новия класификатор ще се вземат предвид заплатите за сходни дейности в частния сектор. В държавната администрация вече ще има длъжност "стажант". За една година управление на ГЕРБ броят на административните структури вече е намален от 115 на 106, а щатът на чиновници и полицаи е свит с близо 11 000. Да бъдат съкратени още 22 административни структури и поне 2500 чиновници, предвижда следващата стъпка от административната реформа.\nДата: 21.07.2010, 13:28\nДепутатът Николай Пехливанов отправи питане към МОСВ за безопасността в района на Скравена 30.03.2010, 16:10\nНели Рангелова пред botevgrad.com: Догодина навършвам 30-години на сцена. Ще отбележа юбилея с голям концерт в зала 1 на НДК. Ще издам и албум “Тhe Best” 04.11.2007, 00:13\nДни на кариерата в Техническия университет 03.11.2008, 10:46\nверен на Партията!\nИ цяла плеяда гъзолизци след него им измисли длъжности в управата и го последваха-следващи длъжности- началник областна автогара и началник въздушни имоти.\nЕ как наш кмет ще назначи по-умен от себе си?\nуправниците бягат от умните хора или по-точно гледат да ги изгонят далече, далече, както се получава в нашата държава вече доста години.\nkade namesvate u4itelite-te ne sa 4inovnizi-do gest21,\nфизкултурник - началник на районно управление


Живот :: 26 евро ни пращат в Забранената гора на Хари Потър :: Monitor.bg\n26 евро ни пращат в Забранената гора на Хари Потър\nДвадесет и шест евро – толкова ще струва на феновете да посетят любимата си магическа гора от вечната фантастика „Хари Потър“. Това ще може да се случи в рамките на нов увеселителен център, който ще отвори врати за посетителите тази есен във Великобритания.\nТой ще носи името Harry Potter: A Forbidden Forest Experience (В букв. прев.: „Хари Потър“ Забраненото горско изживяване“), а локацията ще е в градините на Arley Hall & Gardens in в графство Чешър.\nФеновете на поредицата за момчето магьосник ще могат да се поразходят на специална осветена пътека в гората, която ще ги пренесе в чудния свят на Дж. К. Ролингс и томчето „Фантастични животни и къде да ги намерим“. По пътя киноманите ще срещнат много изненади и създания от Забранената гора като хипогрифи, кентаври и дори еднорози...\nКуентит Таранино се тревожи за Холивуд\nДа решим проблема на маса(ж)\nСлучаят на Бритни Спиърс вдъхнови нов закон в САЩ


Крепост Перистера ≫ Вход, Архитектура, История - Rodopi.Travel\nГоляма, колкото една човешка длан, това е родината ни, с приказните планини, морето и многото история, която се съхранява от миналото до днес, за да ни напомни за славното и величавото. Именно затова и днес ще си го припомним, като отидем да разгледаме крепост Перистера.\nМестоположение на Крепост Перистера\nКрепост Перистера се намира в северната част на град Пещера на хълма Света Петка.\nКак се стига до Крепост Перистера\nЗа да стигнете до крепост Перистера, трябва да поемете към посока град Пазарджик, ако идвате от посока град София или Пловдив, а след това и град Пещера.\nСлед като сте в града, се движите по централния път и минавате покрай хотел Домейн, Автосервиз Ганчев от лявата Ви страна и пътят прави лек завой в дясно. Вече сте на улица Стара крепост, която Ви отвежда и до крепост Перистера.\nОсновни отправни точки до Крепост Перистера\nНека видим и какво е разстоянието от големите ни градове до крепост Перистера и колко време ще ни отнеме с автомобил, за да стигнем до нея прибизително:\nот София са 131 км и 1 час и 40 минути\nот Пловдив са 41,3 км и 45 минути\nот Варна са 408 км и 5 часа път\nот Бургас са 292 км и 3 часа приблизително\nот Русе са 354 км и 4 часа и 40 минути\nот Видинdostap са 329 км и 4 часа и 30 минути\nДостъп до Крепост Перистера\nВсеки, който желае да посети крепост Перистера, трябва да има предвид следната информация относно работно време и входни такси:\nПрез месеците от май до октомври:\nот вторник до неделя от 9 до 18,30 часа\nпонеделник- почивен ден\nПрез месеците от ноември до април включително:\nот вторник до неделя от 9 до 17 часа\nТаксата е 5 лв\nЗа лица до 18 години, студенти, пенсионери и хора с увреждания е 2 лв\nЛегенда за крепост Перистера\nНаименованието на крепост Перистера се смята,че произхожда от гръцки език и в превод означава “гълъб”. Смята се, че римляните нахлуват в Родопите, за да ги завладеят. Тогава избухва въстанието на племето беси. Те били водени от жреца им Вологез. Повод за надигането им било, че светилището на Дионисий им било отнето от римляните, за да го предадат на одрисите.\nБесите са войнствето племе, което се водело от собствените си правила и порядки и не се подчинявало, докато одрисите били верни на римляните. Затова те им предават светилището. Бесите успяват да разбият римските гарнизони, а въстанието обхваща голяма част от територията на Централни и Западни Родопи. Така властта на жреца на бесите Вологез се засилва и затова лично срещу него се изправя проконсулът на Тракия Луций Корнелий Пизон заедно с легионите си. Бесите били обсадени, но не се предавали, минавали дни, месеци, а римляните били търпеливи и не отстъпвали. Постепенно зърното, водата, но и силите започнали да напускат траките, а крепостите им започвали да падат една по една.\nПоследна останала Бесапара- планинска крепост на бесите. Римляните усещали победата си, докато една вечер през есента с огньовете си огряват стените на крепоста. Те чуват странни и неразбираеми напеви и бесите- смели и огнени, полетели над бездната, а очите им били грейнали, по-силно от огъня.\nТе прелитали сякаш са птици- горди, свободни и непобедими. Първа била дъщерята на Вологез, тя сякаш прелятала над зъберите и затова я нарекли Перистера- гълъб.\nОписание на маршрута до крепостта\nЛесно, достъпно и красиво- точно това е крепост Перистера. Тя се намира на хълм Света Петка в град Пещера. Така че освен удобни обувки и зареден фотоапарат, от друго няма да имате нужда. Няма опасни или стръмни участъци.\nВсичко за Крепост Перистера - или защо си заслужава да го посетите\nНай-древни сведения за крепост Перистера\nСмята се, че крепостта е съществувала в периода от 4 до 7-ми век. Свидетелство за това са най-старата крепостна стена. Именно там е имало и древно тракийско светилище. Именно там те водят ожесточена според легендата битка и оттам идва името на крепостта.\nРазбира се, има и други версии, според която се споменава 313 година, когато във Византийската империя се приема християнството. Тогава местните трябвало да изберат на кой хълм да изградят своя църква. Лято бели гълъби политат към хълма Света Петка и там се издига църквата Света Петка.\nЕтапи от историята на крепост Перистера\nII-ри до началото на III-ти век се смятат за първите години от дейността на крепостта. По време на Римската епоха, точно оттам е минавала път, който да свързва Горнотрайкиската низина и Егейско море. Там е изграден и кастел.\nСледва славен период на императорите Диоклециан(284 – 305),Константин I Велики(324– 337) иЮлиан(360 – 363). При направени археологически проучвания в района са намерени 4 вида монети, сечени по време на тяхното управление.\nПървият тежък момент в историята на крепост Перистера настъпва през 376 година. Тогава е било царуването на императорВалент. Той претърпява поражение при Хадрианопол на 9 август 379 година и тогава се смята, че крепостта е била частично разрушена. Макар че трябва да се има предвид, че през първите години на съществуването си, тя е наричана укрепление.\nПрез 6-ти век настъпва третият етап от съществуването на крепост Перистера. Така се дава нов живот близо 150 години по-късно. Настъпва време на усилено строителство, сечене на монети, някои от които златни.\nНов етап за крепост Перистера\nТова е времето на опустошителните варварски нашествия през 528 до 529 година, довели до разгрома на империята през 533 година. Губят се Мизия и Скития и империята е през катастрофа. Тогава именно крепост Света Петка, както е била известна тогава, се включва в плана за защита. Включена е в третият отбранителен вал, за да пази империята и пътят, който свързвал Горнотрайкиската низина и Беломорието.\nНастъпва управлението на Юстиниан I Велики (527– 565) и време на засилено строителство и изграждане. Така се поставя ново начало за района, но и за крепостта. Тогава тя е преустроена и две от нейните кули от от правоъгълни стават с формата на еднокорабни църкви. Това, редом със сигурността и защитата, давало духовна опора на хората. Често войниците, преди битка и важно сражение, отивали да се молят, както и техните близки, за да се върнат живи и здрави.\nСлед смъртта на Юстиниан I Велики, на власт идва Юстиниан II (565 – 578 г.), като време на най-голям икономически просперитет на крепост „Перистера“.Но историята се повтаря и следват масови аварски и славянски набези. На трона е мператор Тиберий II Константин (578 – 582) като и през този период на управление са сечени монети. Но се слага край на съществуването на крепостта. Славяните превземат множество селища, крепости и укрепления. В Пещера и околността избухва голям пожар и слага точка за Ранновизантийската империя.\nКрепост Перистера през Средновековието\nСмята се, че тя отново е възстановена като са намерени фрагменти от керамика и монети. Но дори тогава крепост Перистера не е била съградена в някогашния си блясък и сила.\nКрепост Перистера по време на Османското нашествие\nВ края на XIV век при османското нашествие, крепостта е напълно унищожена. Въпреки това в подножието й селището продължило да съществува. Там се развивал рудодобив и металодобив.\nВъпреки краят на съществуването на крепостта, през 2014 година е възстановена и напълно реставрирана, за да се докоснем до величието й.\nАрхитектура на крепост Перистера\nЦялата площ на крепост Перистера заема хълма Света Петка. Площта, която обхваща, е 15 декара. Има обособени цитадела, вътрешен град и предградие. Укрепената площ на крепостта е с формата на елипса. Широчината на Перистера е 37 метра, а най-високата й точка е 494,6 метра. Крепостните стени са направени от ломени камъни, а спойката между тях е от хоросан. Тяхната дебелина е до 3 метра.\nПо дължината на крепостната стена има изградени 6 кули. Три от тях са правоъгълни, 1 е триъгълна и 2 са църквообразни. Точно последните отбраняват североизточния и югоизточния ъгли на цитаделата.\nПортата на цитаделата\nТя се намира от северната страна и два пъти бива преустроявана. Първоначално входът е бил до северозападния ъгъл. По това време е била издигната кула с правоъгълна форма и издадена на юг, но по-късно е сменена с правоъгълна кула, с дължина запад – изток. Тогава на източната крепостна стена, е оформен друг вход на крепостта.\nНеговият план може да се види на южната крепостна стена. По начина, по който са изградени, между отделните укрепления, има улица с ширина около 2 метра и е успоредна на южната крепостна стена. Смята се, че общо помещенията са 28, като 27 от тях са разположените по дългите стени на цитаделата.\nТе са неизменна и важна част от крепост Перистера. Те са били изградени обаче не първоначално при приемане на християнството в началото на IV век, а в началото на VI век. Те са били мястото, в което войниците се молили за победа, а близките им за изцеление.\nТя има отбранителна роля и важно стратегическо значение. Еднокорабна е, а размерите й са: южна стена – дължина 9,40 метра, северна стена– дължина 9 метра, апсида – 1,90 метра, ширина на входа от север 1,60 метра.Интересно е, че при разчистване на наоса, е намерено стопанско помещение на кота 0. На първи етаж има помещение за хранителни запаси, а също е поставено за посетителите информационно бюро и видео стена.\nНа втория етаж е църквата. Там ще бъдат поставени икони, които са пазени от Историческия музей в град Пещера. Тя ще се нарича “Свети Четиридесет мъченици” затова и централно място ще заема точно тази икона.\nНа тях има етаж за отбрана или може да видите различни реплики на късноантични и средновековни оръжия и техники, както и бойна площадка точно над апсидата.\nСевероизточна църква- кула\nКулата е била използвана за църква, а самата тя е разкрита слез югоизточната. Нейните размери са: дължина– около 7 метра, ширина– 7,20 метра и дълбочина на апсидата– 3 метра. Археолози са открили части от стенописи, мраморни парчета от съдове за светена вода, антични керемиди с врязани кръстове и други.\nТази църква все още не е напълно възстановена, а частично със съвременни строителни материали. Стените са иззидани с оригиналната им дебелина, изграден е и сферичен свод над апсидата. Предвижда се да бъде положена олтарна трапеза, като така този християнски символ на старинна Пещера.\nСмята се, че тази църква-кула е изпълнявала охранителни и отбранителни функции, но и е давала духовна сила и надежда.\nИнтересни факти за Крепост Перистера\nЕто някои други, интересни факти за крепост Перистера:\nТя носи силна енергия и заряд;\nТам, кацнал на стените й, може да се забележи единствен по рода си бял гълъб;\nПрез 2012 година крепост Перистера е обявена за недвижима културна ценност с национално значение;\nСмята се, че крепостните стени са били високи поне 14 метра;\nПредградието на крепост Перистера в миналото днес е застъпено и част от улиците на град Пещера и сградите;\nПреди реставрацията крепостните стени са били запазени на височина до 2.60 метра;\nКули, които приличат на тези до крепостните стени, днес може да видите до Равна, Сърбия.\nЗабележителности около Крепост Перистера\nГрад Пещера и околностите му предлагат множество активности, както и изобилства от забележителности, на които да се насладите:\nМузеят се намира в сградата на хотел Хотел Heat Complex Familу. Това е единствен по рода си музей, в която могат да се видят експонати на коли от социализма до ден-днешен. Могат да се разгледат и други експозиции също с предмети, свързани с автомобилите.\nНа 1,6 км от крепост Перистера се намира църквата “Света Петка”. Тя е една от най-старите в града, построена в периода от 1690 година до 1710 година. Трябвало е да бъде не по-висока от от феса на турчин яхнал кон. По-късно е изграден и манастирски метох, но църквата е опожарена и срината до основи. В днешния си вид е издигната през 1904 година.\nТя се намира в град Пещера и е един от символите на града. Построена е в периода 1650 година до 1710 година. Основата е от камък и е с правоъгълна форма.\nПри съграждането си е измервала времето по турското часоброене, но след Освобождението е поставен часовников механизъм, откраднат, поставен наново и работещ и до днес.\nНамират се на кръговото в град Пещера и са интересно решение, което привлича туристите и ги кара да искат да се снимат пак и пак. Това са чифт обувки, които са високи 1,60, с тегло по 800 кг всяка и дължина 3 метра.\nНамира се в центъра на град Пещера, непосредствено пред сградата на общината. Това, което впечатлява е, че той се издига там от 1954 година и е висок 26,5 метра. Дървото е поредното доказателство за величието на природата и че са съществували преди нас, ще останат и след нас.\nИсторически музей Пещера\nНамира се на 1,5 км от крепост Перистера. Сградата е с типичната за района възрожденска архитектура. Там има над 8000 експоната, които разказват историята, битието и житието през епохата на неолита. Има отделно и раздел “Праистория”, която е с полъх към величното и славно минало.\nТя е енорийски храм, но и главен катедрален храм на Пещерската духовна околия. Църквата е с внушителни размери и е построена в периода 1825 година до 1831 година. Дело е на строителя устабаши Петър Казоолу. Поредният православен център у нас, доказателство за силата на вярата и опората, която е била на народа в отминалите времена.\nНамира се на разстояние от 1,7 км от крепост Перистера. Тя е от миналото и до днешно време един от символите на града. Построена е в периода от 1650 година до 1710 година. През XVII век Пещера е била селище, което е била обградено от крепостни стени и това е бил архитектурния паметник на града от миналото и до днес.\nПодобно на обувките, намиращи се на кръговото в града, така е и издигната и пейка, която е любимо място за отдих, но и запечатване на момента. Издигната е в чест на Осман Нури. Той е спасил града и жителите му като смело се е опълчил на башубозушките орди на Ахмед ага Барутанлията, който е облял в кръв Батак. Има издигнат и негов паметник в знак на чест и уважение.\nНамира се на 5 км от крепост Перистера и е пещерата, която разкрива пред нас портите на приказно царство. Изобилства от пещерни образувания, включително сталактити, сталагмити, сталактони и далактони, които се оприличават на човешки лица, на приказни герои, а дори и самата Снежанка. Тя е благоустроена и напълно обезопасена, затова препоръчваме да я посетите.\nНамира се на 4,6 км от крепост Перистера. Тя не е благоустроена и сред местните е известна като “ Шантави дупки”. Причина за това е, ако я погледнете от далеч, сякаш вход ли е, изход ли е, са пръснати и някак странно свързани помежду си. Тя няма пещерни образувания, защото е проветрена и за съжаление в процес на разпадане.\nНа разстояние от 3,6 км от крепост Перистера се намира пещера Юбилейна. Тя се издига на 600 метра надморска височина и е дълга около 1000 метра. Пещерата изобилства от пещерни образувания, а според археолози, може да служи като учебник по спелеология. Заедно с пещера Снежанка се смята, че са били убежище и подслон на прасторическите хора, живели по нашите земи.\nСмята се, че е от времето на Ранната желязна епоха и е едно от най-древните тракийски светилища у нас. На върха, обграден от меандрите на река Пиздица, се издигала и крепост, която е служила за резиденция на местен тракийски владетел. Днес могат да се видят останки от нея. Намира се на 9,5 км от крепост Перистера.\nПри разходката си в град Пещера, може да видите и паметниците на:\nОсман Ефенди или спасителят на града\nНа Васил Мулетаров, в близост до обувния зовод “Васил Мулетаров”. Той е виден въстаник, революционер и депутат.\nПаметник на Димитър Гюров и Атанас Гюров се издига до Районен съд, град Пещера. Те са борци са свобода и революционери, които намират смъртта си в битката при Милин камък.\nПаметник на Васил Левски е паметник на величието, на саможертвата, преклон през силата и дейността му. Издига се до Районен съд, град Пещера.\nПочивка в близост до Крепост Перистера\nНека видим и къде може да отседнем в град Пещера:\nХотел Домейн Пещера се намира на разстояние от приблизително 1 км от крепост Перистера. Той ви приветства още с влизането си в град Пещера. Той е модерен, съвременно обзаведен, с просторни стаи с всичко необходимо, спа център и открит сезонен басейн.\nХотел Heat Complex Family Hotelсе намира в град Пещера и е едно от най-предпочитаните места за настаняване от гостите на града. Всяка стая има собствена баня с тоалетна, както и излаз към собствен балкон. В ресторанта се предлага автентична българска кухня, а при желание може да заявите на рецепцията допълнителна активност като разходка сред природата, разходка с АТВ и екскурзии до пещера Снежанка. В сградата на музей се помещава и музей на автомобилите на социализма.\nхотел Биовет се намира в покрайнините на града, където равнината и планината се събират. Предлага на гостите си двойни, тройни стаи и апартаменти. Всички са със собствен санитарен възел, както и тереса. Хотелът е подходящ и за семейства с малки деца. Предлага кът за отдих в общите части и ресторант с вкусна храна, както и безплатен паркинг.\nхотел Лаго се намира в централната част на град Пещера. Базирано на мненията на посетителите, това е един от най-подходящите хотели за семейства с малки деца, защото предлага светли и просторни фамилни стаи, има и допълнително изградена детска площадка. Предлага се континентална закуска, а близост до центъра е огромно предимство.\nхотел Дав Транс се намира в крайните части на град Пещера. От стаите му се открива прекрасна гледка към природата. Всички стаи имат собствен санитарен възел, а някои и кът за сядане. За най-малките гости има на разположение детска площадка, а заради местоположението си можете да се използвате от множеството допълнителни активности като екскурзии из природата, риболов или бране на горски плодове. Но имайте предвид, че има и такива, които са опасни и отровни за консумация, така че събирайте само тези, в които сте сигурни.\nЧесто задавани въпроси за Крепост Перистера\n🗨Къде може да хапнем в района на крепост Перистера?\nПрепоръчваме да посетите ресторант Перистера. Там може да се насладите на някои от специфичните за района местни специалитети и български гозби. Има открита и закрита част, а също предлага и консумация не само на място, а и у дома.\n🗨Има ли паркинг, на който да оставим автомобила си?\nТочно преди да се потопите в магията на това място, има изграден паркинг, така че да не мислите за автомобила си.\n🗨Подходящо ли е за семейства с малки деца?\nТъй като крепостта и района около нея са напълно реставрирани и обезопасени, разходката е напълно подходяща за семейства с деца на всякаква възраст.\n🗨Има ли къде да седнем в района на крепостта за почивка, отдих и хапване?\nПод жаркото слънце, пренесени в историята, при реставрацията на крепостта е помислено и за това. Направени са пейки и беседки, така че можете да седнете, да си починете или просто да се наслаждавате на гледката.\nФинални думи и препоръки за Крепост Перистера\nКрепост Перистера е не само крепост, с дебели стени и много помещения. Тя е символ на силата, на непреклонността от миналото до днес, но и на вярата и надеждата. Защото всеки има нужда, ако не от бяла лястовица, то поне да види белия гълъб и да помечтае. Затова разходката до нея е незабравимо пътешествие към миналото, здраво стъпили в настоящето и повод да се гордеем, че сте българи.\nДесислава Мильошина\t⛲ Забележителности 01 Март 2022\t Последно обновена на 01 Март 2022\t Посещения: 27


Vogue, Jake Terrey\nОт Jamie на Saint Laurent до Peekaboo Iconic на Fendi.\nНякоя от нас, която не обожава красиви чанти? Няма!\nСтрахотният аксесоар е манифест на индивидуалността, ключов детайл в цялостното внушение на стила ни, перфектен начин да се чувстваме завършени, цялостни и много елегантни. Чантата е лично нещо, защото говори много за нас като личност. За мнозина придобиването на нова чанта е нелесно решение, защото качествената, добре изработена чанта е призвана да издържи теста на времето и да бъде съвършена инвестиция в гардероба ни.\nПриятен факт е, че тенденциите при чантите не се променят толкова бързо, колкото модните тенденции при облеклото, така че, ватирани чанти, тези с дръжка-верижка, и кросбоди моделите, общо взето обемат стиловете, много актуални и в този момент - Лятото на 2020-та.\nЗатова, днес, екипът на View Sofia събира най-добрите най-нови модели, в които да вложим средства, ако ги имаме. Това са до една култови чанти, които всеки иска да притежава, които вдигат настроението и ни карат да се усмихваме.\nGiorgio Armani La Prima, малка и разкошна, 2 100 долара\nС прости изчистени линии и превъзходна изработка, чантата Giorgio Armani La Prima е перфектната полирана и изискана опция за съвременната жена. В редица цветове и с удобни регулируеми презрамки, тя е на ръба на съвършенството.\nCeline от Hedi Slimane Cabas, чанта с велик етикет, 2 650 долара\nАко търсите удобен другар за всякакви случаи, това е чантата за вас. С прочутия си монограм, използван за първи път през 1972 г. и вдъхновен от веригата, обграждаща Триумфалната арка, това е перфектната чанта за прибиране на лаптоп, ключове, телефон, лека закуска и дори приятел.\nBurberry TB, великата красота, 4 090 долара\nЧантата TB - кръстена на едноименния основател Томас Бърбъри - беше пусната като част от дебютната колекция на Рикардо Тиши за бранда (2018 г.) и не е чудно, че моделът присъства във всяка колекция оттогава насам. Класическата, неподвластна на времето форма на TB е доизпипана толкова модерно в разнообразни цветове и стилове, че идеята да нямаме поне една, най-добре като тази монохромна опция, която работи във всеки гардероб, ни се струва ужасна. Вижте само блестящото лого в тонирано сребро и дръжката... величествена вещ.\nЧанта Christian Dior medium 'Dior Bobby', телешка напа, 5 600 долара\nТова е най-новата чанта на модна къща Кристиан Диор, дизайн на екипа, оглавяван от Мария Грация Кюри. Има ли нещо, което не е за харесване във вечния, толкова семпъл и елегантен стил на новата Dior, носеща името на любимото куче на мосю Диор? Името Боби е давано на артикули и в минали колекции на Dior и обикновено е запазено за дизайн, който се очаква да има успех... Така че, можете да сте сигурни, че сте направили правилния избор с Dior Bobby.\nSaint Laurent Jamie Carré Rive Gauche, перфектен обем, агнешка кожа, 3 230 долара\nВатирани чанти се виждат на ревютата напоследък в стилове с всякакви размери и нюанси. Новата Jamie е вдъхновена от архивите на Saint Laurent и се отличава с шева Carré Rive Gauche и по-късата си верига от метал и кожа, което я прави идеална за носене на рамото. Тази чанта е идеалният избор от офиса до клуба, така че, канализирайте вътрешната си Кейт Мос и носете с увереност.\nSalvatore Ferragamo Viva, 2 250 долара\nFerragamo Viva е кимване към класическото дамско наследство на Къщата, но всичко в тази чанта е модерно, готино и невероятно привлекателно. Подплатените и обемни чанти са една от тенденциите на THE bag в момента, екипът ни обожава този пухкав калъф, напомнящ удобна възглавница. В комплект с каишка от верига в тон, всички сладки мечти са в тази чанта.\nFendi Peekaboo Iconic , голяма, за 11 200 или малка, за 7 200 долара\nИконата Fendi Peekaboo е, както подсказва името, моментален хит с меката си плетена кожа и съвършени детайли, като я откриваме в три удобни размера. Носиям я закопчана, за по-структуриран и женствен вид, или пък разкопчана, за по-небрежен, по-нестандаретн и easy стил. С предлагането й в този момент в много слънчеви цветове, можем да сме сигурни, че това е най-добрият начин да се откроим в морето от класически черни, кафяви и неутрални чанти наоколо.\nчанти Salvatore Ferragamo Christian Dior Burberry Celinè Giorgo Armani Шопинг Мода чанта Handbag Shopping Fashion Saint Laurent Fendi


Новите термокамери на „Капитан Андреево“ дават отклонения, твърдят експерти - bTV Новините\nТе не са достатъчно ефективни за установяването на пристигащите у нас заразени с COVID-19\nПубликувано в 20:10 ч. 02.05.2020 г. - Обновено в 21:08 ч. 02.05.2020 г.\nНовите 14 термокамери на граничния пункт „Капитан Андреево“ дават отклонения и не са достатъчно ефективни за установяването на пристигащите у нас заразени с COVID-19. Това твърдят експерти пред bTV. Как работят камерите, купени по спешност заради коринавируса и какво отговарят институциите?\nТермокамерата на „Капитан Андреево“ засича шофьор на тир с температура над 38 градуса.\nПодложен на втори тест с друг термометър, се оказва, че тревогата е фалшива.\nРазликата при измерването с безконтактен термометър и термокамерата е 2 градуса.\n„Шофьорите на тежкотоварни автомобили стоят доста време в кабините и това също се отразява по някакъв начин“, обясни д-р Соня Димитрова, директор на РЗИ-Хасково.\nИзпробваме лично точността на термокамерата - отчита 37,4 градуса. Мерим отново температурата, но с обикновен термометър. Резултатът отново не е в полза на термокамерата. Термометър отчита 36 градуса.\nЕкспертът термограф Анатолий Цаков твърди, че недобрата прецизност е резултат от избора на държавата да купува термовизионни, а не термографски камери. Избраните само отчитат наличие на човек или животно, без прецизност.\n„Те са кaмери, които преди всичко са предназначени за видеонаблюдение, тоест, не за измерване на температура. Освен това е видно от спецификацията. Ако погледате спецификацията, максимална точност плюс-минус 20 градуса за единия модел и плюс минус 10 за другата. Плюс минус 10 градуса за по-добрия модел“, коментира Анатоли Цаков.\nСпоред работната група камерите изпълняват задачата, за която са купени. Допълнително устройство към 14-те камери на „Капитан Андреево“ би трябвало да сведе отклонението до половин градус, твърди министерството в отговор до bTV.\n„Може би наистина ще има такива отклонения, защото времето става топло“, каза д-р Соня Димитрова.\nОбщо на „Капитан Андреево“ и на пункта с Гърция „Капитан Петко войвода“ има 17 термокамери. РЗИ–Хасково ги купува за 123 850 лева, след пряко договаряне, в което е участвало една фирма, предварително посочена от Работна група на Министерство на здравеопазването и МВР.


Кеворк Кеворкян: Затъваме в бедата - Поглед Инфо\nНамираш се в: Начало » България » Кеворк Кеворкян: Затъваме в бедата\nКеворк Кеворкян: Затъваме в бедата\n07.11.2020, 06:46 Кеворк Кеворкян 16161\n/Поглед.инфо/ Това си е направо скотщина: линейки обикалят болниците и навсякъде отказват – понеже са задръстени – да приемат товара им.\nНакрая паркират някъде и чакат.\nПредставете си, какво се случва с „товара“ – с треперещият клетник, който усеща, че животът му се изплъзва, но няма кой да му помогне.\nИли – не?\nТолкова ли сме лишени вече от въображение?\nКакво направиха, та ни отнеха и това?\nКорона Вихрушката ни застигна.\nКъде са сега мерзавците, които твърдяха, че „грипчето не е страшно“ - стойте си вкъщи и пийте чайчета - и то ще си отмине.\nПлямпаха непрестанно и срещу маските.\nИ сега продължават да сеят недоверие в мерките срещу Бедствието - а телевизионните шарани продължават да ги канят, само и само да вдигнат рейтинга на кирливите си предавания.\nДесетки хора умират всеки ден – а прогнозите са ужасяващи.\nНо плъховете подли продължават да ви баламосват - и така слугинуват на Властта.\nВ началото/месец март, с идиотщините си за „грипчето“, прикриха пълната неподготвеност на Властта.\nСега пък ви провокират да не спазвате мерките срещу „грипчето“.\nПослушайте ги – и така ще осигурите оправдание на Властта:\nслед няколко седмици тя ще се изтъпани и ще ви изръмжи, че сами сте си виновни.\nА не налудната здравна система, която все кърпят.\nОще един нашенски специалитет:\nимаме прекрасни лекари – обаче поробени от абсурдна/невнятна система.\nНа 11 март тук, в тази страница, поместих дописката си „ГЛЕДАЙТЕ ДА НЕ СЧУПИТЕ ХОРАТА“ – внушението й беше, че ние трудно различаваме Злото, дори и да е под носа ни.\nЦитирах и епидемиолога д-р Петър Марков от Оксфордския университет:\nЛомбардия е най-богатата провинция в Италия. Тя генерира между 1/4 и 1/3 от целия брутен национален продукт на страната, която пък е в десетката на най-богатите страни в света.\nОт колеги лекари, работещи в реанимации в района на Бергамо и на юг в Ломбардия, разбираме, че в момента за всяко легло с апаратура за обдишване има няколко пациенти, които, ако не бъдат поставени на командно дишане, ще умрат.\nЗащо е важно да я знаем? Важно е, защото ни показва бъдещето за нас в България“/край на цитата/.\nЗатъваме в Бедата.\nС лъжи, дебелоочие и тъпи амбиции се надявахме да се измъкнем някак от Корона Вихрушката.\nЕ, измъкнахме ли се?\nВярвайте на истинските лекари – не на шарлатаните.\nИ се молете да не се прекършат в това непосилно изпитание.


"Гугъл" и "Майкрософт" по следите на Дядо Коледа - Последни Новини от DNES.BG\n"Гугъл" и "Майкрософт" по следите на Дядо Коледа\nСъперничеството им достигна и Далечния север\n5 дек 2013 18:42, Веселина Йорданова\nШейна на Дядо Коледа, "ескортирана" от двойка изтребители за достоверност. Снимка: Ройтерс\nСъперничеството между интернет гигантите "Гугъл" и "Майкрософт" достигна и Далечния север, защото и двете корпорации тръгнаха едновременно по следите на Дядо Коледа, съобщи АФП.\n"Гугъл" пусна интернет сайт за проследяване на Дядо Коледа с игри, елени и джуджета, коледен календар и отброяване на секундите до тръгването на Дядо Коледа. Адерсът му е www.google.com/santatracker.\n"Екип инженери на "Гугъл" работи много усилено, за да можем да проследим пътя на Дядо Коледа с най-новите карти и технологии", каза Санди Ръсъл, "директор на джуджетата".\nЗа да наблюдава Дядо Коледа, "Майкрософт" се обедини с НОРАД - Северноамериканското военновъздушно-космическо командване, което следи за потенциални атаки от космоса или по вода.\n"Тъй като така и така гледаме небето, логично е да следим и Рудолф (първия елен на Дядо Коледа)" - каза Мариса Новобилски, която отговаря за проекта "НОРАД следи Дядо Коледа".\nНОРАД се интересува от Дядо Коледа от 1955 г., когато техен телефон беше даден по грешка за връзка с белобрадия старец и дежурният реши да отговаря на децата, за да не ги разочарова.\nНОРАД и "Майкрософт" също имат сайт noradsanta.org с игри и видеокадри.\nОще по темата: Дядо КоледаМайкрософтГугъл


България влезе в зеления списък на Великобритания - ᐉ Новини от Fakti.bg - Свят | ФАКТИ.БГ\nГалена не е виждана такава... (ВИДЕО)преди 5 минути\nПредлагат латиноамериканска версия на ЕСпреди 7 минути\nПред „Позитано“ 20 искат оставката на Ниновапреди 16 минути\nАгенти от Италия, Франция и държави от Централна Европа наблюдавали футболисти на Левски и Славияпреди 16 минути\nKia EV6 с увеличен пробег още преди първите доставкипреди 26 минути\nВ България здравеопазването се ръководи от политически и съсловни лобитапреди 26 минути\nСтраната е в така наречения напълно зелен списък\nПубликувана: 15 Юли, 2021 09:09\n19 КОМЕНТАРА | ВИДЯНА 3940\nБритански вестник: България ще бъде включена в зеления списък 14 Юли, 2021 09:54\nЕС проверява България за евросредствата 13 Юли, 2021 20:20\nБългария беше поставена в зеления списък на Великобритания.\nТова означава, че британските туристи ще могат да идват у нас без изолация. Промяната влиза в действие от деветнадесети юли.\nСтраната е в така наречения напълно зелен списък. Там е и Хонконг.\nХърватия и Тайван също са в зеления списък, но под наблюдение. Ибиса и Майорка излязоха от този списък.\nСега те са в кехлибарения списък. Това любими на британците дестинации.\nНяколко държави влизат в червения списък. Очаква се решението да подкрепи туризма в одобрените страни.\nОдобрението на България се очаква от няколко седмици.\nСЛЪНЧАКА Е ГОТОВ\nЩЕ ГИ НАПИВА НОН СТОП\nДаааа нема шофери\nНа ВЕЛИКАТА британийка\nпияндурите щели да идват насам.Дръжте се,бг камериерки,пак ще има токати и ритници..\nА Великобритания зелена зона ли е, че да ги приемаме в Бг? Или за някой лира, септември пак локдаун за българския народ?\nДа обновим щама с нововаксинирани британци , че много падна заболеваемостта!\nАко искат да идват в Бг, първо 10 дни карантина на летището. В Англия дори и ваксинирани, пак е пълно с ковид! Не ни трябва таралеж в гащите. Хайде стига с тази толерантност, после българския народ страда и плаща със здравето и живота си!!\nПак ще ни налазят беззъбите мизерници на социални помощи, идващи тук да неизтрезняват по 10 дни\nДолазят ли англичаните, ще изгонят българите. Като е така, по-добре в Анталия, отколкото по бг черноморието.\nВ England явно ваксините не им действат!! Бг да приема само туристи от зеления списък, стига сме били като разграден двор за чужди интереси и накрая вечното:Каква я мислихме, каква стана. Стоп на туристи извън зеления списък!!\nСупер! Давайте пиените ултраси насам. Колкото по-надр0сани, толкова по-добре дошли са. И да бият камериерки, ама много да бият, че да падат повече кинти за хотелиерите. Превърнахте България от туристическа перла в поредният Банкок за западняците.\nЗа някое евро повече нашите приемат и 4умави в хотелите си. После заболеваемостта в България скача, Англия пак слага България в черния списък и нашите алчни хотелиерчета почват да реват и да се надяват пак българите да им спасят сезона. Много двуличие и алчност се навъдиха. Още ли има хора, които да се връзват?\nХайде, дъщери на майка България, сваляйте гщите, че драги гости ни идват. Коя за п0рн0 клипчета в нета, коя за групово забавление, коя за пиянска 0ргиа....... После ходете из мола с гордо навирени носове, позакичени с нови парцалки, но пък пълни с чужд матреал.\nанглия в зеленият списък ли е или все още е в червеният , Не ги искаме тези пропаднали алкохолици и narkomani . Не бива да се допускат там има много заразени въпреки ваксинирането на повечето поданици , а ако все пак нашите политици рискуват да има условия .\nМи...кат не ги искате ,протестирайте на летището и пред Външно ,нали сте протестъри ...михихи\nА бе да ни слагат и бембеления списък нашите туристи са готови за работа - я ягоди я дупета.\nТе са на 655/100000 и макар да съм сигурен,че епидемия от ковид няма да има в Българската земя дори всички болни англосаксонци да дойдат,е редно да ги карантинират и да си плащат карантината!Аз,вероятно ще ходя в Германия ,около 15 август и ще ми бъркат в носа... И пари ще вадя.А,за тях???\nТака е, но от днес пък България постави Великобритания в червения списък. Пърен цирк. Се англичаните ще кажат ето ние разхлабваме мерките обаме другите ги налагат. Защото всичко е един голям цирк.